ગરમીમાં સિંધી લોકો માથાના ઉપરના ભાગે વાળ કપાવીને લંબ ચોરસ આકૃતિ કરે અને એના ઉપર મેંદીનો લોચો મૂકી રાખે .શહેરમાં ઠેક ઠેકાણે પાણીના બે મટકા એક હિન્દુને પાણી પીવા માટે અને બીજું મુસલમાન ભાઈઓ માટે મુસલમાનના મટકા પાસે પાણી પીવા માટે એકજ પ્યાલો હોય એલ્યુમિનીયમનો જે સાંકળી થી બાંધી રાખ્યો હોય ,જયારે હિન્દુના મટકા પાસે સાંકલીથી બાંધેલો પ્યાલો હોય અને મટકામાં લાકડીની દાંડી વાળી કાચલી ઘાલી રાખી હોય ,એ કાચલીથી પાણી કાઢીને પ્યાલામાં રેડીને પીવાનું હોય .